kardosdrur/scandi-wiki huggingface dataset:
Christian Arnstedt (iværksætter)

Christian Arnstedt er en dansk iværksætter. Efter sin uddannelse i International Business fra CBS og Finance fra London School of Economics startede han hos management-konsulentfirmaet McKinsey. Arnstedt fik debut i det populære DR iværksætterprogram, Løvens Hule, i 2020.

I en alder af 29 år kom han på det amerikanske erhvervsmagasin Forbes liste over Europas 30 største business-talenter under 30 år. Han er medstifter og CEO (administrerende direktør) i virksomheden Blazar Capital, og så er han også CEO for Copenhagen Cartel, som han investerede i i 2021-sæsonen af Løvens Hule. Han er gift med Charlotte Benedicte Iuel Reventlow og parret bor i Charlottenlund. Hans bedstefar, Carl Christian Johan Arnstedt, var en dansk ingeniør og erhvervsmand knyttet til FLSmidth-koncernen.

Referencer 

Investorer i Løvens Hule
Iværksættere fra Danmark
Australian Open 2024

Australian Open 2024 er en tennisturnering, der bliver spillet udendørs på hardcourt-baner. Det er den 112. udgave af Australian Open og den første Grand Slam-turnering i 2024. Kampene i hovedturneringen bliver afviklet i Melbourne Park i Melbourne, Victoria, Australien i perioden . - . januar 2024, mens kvalifikationen afvikles samme sted ugen inden hovedturneringen.

Præmier 

Den samlede præmiesum for Australian Open 2024 andrager A$ ??.???.???, hvilket er en stigning på ??,? % i forhold til året før, og præmierne i mesterskabsrækkerne fordelte sig som vist nedenfor.

Der var endvidere afsat A$ ?.???.??? til pengepræmier i rækkerne for kørestolstennis og opvisningsturneringerne med deltagelse af tidligere stjerner og til per diem-udbetalinger.

Resultater 
Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Kørestolstennis 

Finalerne i rækkerne for kørestolstennis fik følgende resultater.

Legender 

Finalerne i opvisningsturneringerne for legender fik følgende resultater.

Eksterne henvisninger 

 Australian Open

Noter 

 
WTA Tour 2024
ATP Tour 2024
Tașaul-søen

Tașaul-søen () er en sø i det nordlige  Dobrogea i Rumænien. Tidligere var den en åben saltvands-kystlagune, forbundet med Sortehavet, blev den omdannet til en ferskvandssø i 1920'erne. Den har et  areal på 23,35 km2   og dens maksimale dybde er 4 meter.

Referencer 

Søer i Rumænien
Sortehavet
Ungdomskommuneprisen

Ungdomskommuneprisen er en pris, som uddeles årligt af Dansk Ungdoms Fællesråd. Prisen har til formål at anerkende de kommuner, der går forrest for at sikre gode vilkår for unge. I bedømmelsen bliver der særligt lagt vægt på, hvordan kommunen forbedrer unges deltagelse, udfoldelsesmuligheder og levevilkår - gerne ved at skabe gode rammer for frivilligt arbejde med børn og unge.

Prisen blev stiftet i 2006 og uddeles hvert år af et dommerpanel nedsat af Dansk Ungdoms Fællesråd, på baggrund af indstillinger.

Prisen blev senest uddelt i 2022, hvor prisen gik til Horsens Kommune. Her sad forkvinde for Dansk Ungdoms Fællesråd, Christine Ravn Lund, borgmester i Faaborg-Midtfyn kommune, Hans Stavnsager, lektor ved Center for Ungdomsforskning, Maria Bruselius-Jensen og formand for Danske Skoleelever, Mille Borgen Mikkelsen i dommerpanelet.

Præmien der følger med prisen som Årets Ungdomskommune er 10.000 kr., der er øremærket ungeområdet i kommunen.

Vindere af Ungdomskommuneprisen

Kilder og henvisninger
 
Hædersbevisninger fra Danmark
Techirghiol-søen

Techirghiol er en 11,7 km² stor sø i Norddobrogea, Rumænien, nær byen med samme navn. Søen blev i 2006 udpeget til ramsarområde

Etymologi 
Navnet på søen kommer fra det tyrkiske Tekirgöl, der betyder "Tekirs sø". Navnet betyder også (på tyrkisk) "Stribet sø" (tekir - stribet og göl - sø). Dette er på grund af søens saltholdighed; når vinden blæser, kommer der hvide saltstriber på søens overflade.

Legenden om Tekir 
Legenden siger, at der engang var en forkrøblet og blind gammel mand ved navn Tekir, der red på sit æsel, og nåede ved en fejltagelse til bredden af denne sø. Den gamle mand forsøgte at komme ud af det ildelugtende mudder i timevis, men hans stædige æsel ville slet ikke bevæge sig, som om en mystisk kraft ikke slap ham ud af søen. Det var med stor undren og glæde, at den gamle mand, da han kom op af søen, indså, at hans øjne igen kunne se lys, og at hans fødder, som var holdt op med at virke for længe siden, begyndte at adlyde ham. Hvad angår hans kloge æsel - dets dårlige sår på ryggen var helet, og hans krop var yngre end nogensinde. Da de hørte om dette, skyndte mange mennesker sig til bredden af søen og badede og lagde mudder ud over deres krop for at blive helbredt.

Tekir og hans æsel er vist i en statue placeret i centrum af byen Techirghiol.

Referencer 

 Techirghiol hjemmeside

Ramsarområder
Søer i Rumænien
Covasna

Covasna (rumænsk udtale: [koˈvasna], , ungarsk udtale: [ˈkovaːsnɒ], ) er en by i distriktet Covasna, Transsylvanien, Rumænien, der ligger mellem 550 og 600 moh.  Byen har  indbyggere, og  er kendt for sit naturlige mineralvand og vulkanske mofettaer.

Byen administrerer en landsby, Chiuruș (). Landsbyen har 451 indbyggere og har en absolut flertal af  Székelys af ungarnsk afstamning.

Før Orbaiszék blev slået sammen med Sepsiszék og Kézdiszék for at skabe distriktet Háromszék i 1876, var Covasna hovedbyen i Orbaiszék. Sándor Kőrösi Csoma

Kilder og henvisninger

Byer i distriktet Covasna
Anna Falkenberg

Anna Lovisa Falkenberg (født 4. januar 1996 i Oyri) en færøsk politiker som repræsenterer Sambandsflokkurin (Sambandspartiet). Hun har været medlem af Folketinget siden 1. november 2022.

Falkenberg er født i 1996 i bygden Oyri som datter af malermester Benny Falkenberg og frisør Elsa Falkenberg. Hun er barnebarn af Edmund Joensen som tidligere sad i Folketinget for Sambandsflokkurin men ikke genopstillede i 2022. Falkenberg bor pr. 2022 i Hoyvík.

Efter skolegang i Hoyvík 2002-2011 gik Falkenberg et år på Idrætsefterskolen i Ikast 2011-2012, før hun tog matematisk studentereksamen på Føroya Studentaskúli og HF-skeið i Thorshavn 2012-2015. Hun studerede til cand.scient.pol. på Københavns Universitet 2016-2022. Falkenberg var studentermedhjælper i Sundheds- og Ældreministeriet 2017-2019 og politisk rådgiver for Sambandsflokkurin i Folketinget 2019-2022.

I 2018-2019 var Falkenberg formand for Unga Samband på Færøerne og vicepræsident for Ungdommens Nordiske Råd. Hun blev folketingskandidat for Sambandsflokkurin i 2022 og valgt ved folketingsvalget samme år.

Falkenberg ønsker større lokal indflydelse på færøsk udenrigspolitik og udvidelse af det arktiske fællesskab, men vil ikke blande sig i dansk politik. Hun indgår i Venstres folketingsgruppe. Falkenberg er formand for Folketingets Færøudvalg. Hun er kun den anden kvinde som er valgt til Folketinget på Færøerne. Den første var Lisbeth Petersen som blev valgt ved valget i 2001. Hun var også fra Sambandsflokkurin.

Referencer 

Folketingsmedlemmer i 2020'erne
Politikere fra Sambandsflokkurin
Ingolf Knudsen

Ingolf Jørgen Knudsen (født 10. august 1940 i Odense, død 24. december 1999) var en dansk lærer, højskoleforstander og politiker som var medlem af Folketinget for Centrum-Demokraterne 1973-1975 og 1977-1979.

Knudsen blev født i Odense i 1940 som søn af guldsmed Knud Knudsen og hustru Magda Knudsen. Han havde realeksamen fra Vestre Skole i Odense fra 1957 og var elev i Fyns Stifts Sparekasse i Odense 1958-1961. I 1963 havde han et ophold på Krogerup Højskole, og han var på et studieophold i London 1964. Knudsen blev uddannet lærer fra Frederiksberg Seminarium i 1970. Han var derefter folkeskolelærer i Københavns Kommune og blev viceskoleinspektør i Gladsaxe i 1972. Knudsen var fra 1976 højskoleforstander for Europahøjskolen på Møn.

Knudsen var medlem af Socialdemokratiet fra 1968 til 1973 og socialdemokratisk kommunalbestyrelsesmedlem i Frederiksberg Kommune 1970-1973. Han skiftede i 1973 parti til det nydannede Centrum-Demokraterne og blev dets folketingskandidat i Odense Sydkredsen. Han blev valgt ved folketingsvalget i 1973 i Fyns Amtskreds og var medlem af Folketinget fra 4. december 1973 til 9. januar 1975. Han blev igen valgt ved valget i 1977 hvor han var opstillet i både Odense Sydkredsen og Svendborgkredsen og var folketingsmedlem fra 15. februar 1977 til 10. januar 1979 hvor han nedlagde sit folketingsmandat. Hans plads i Folketinget blev overtaget af Therkel Christensen.

Knudsen var formand for Folketingets undervisningsudvalg 1973-1975.

Referencer 

Folketingsmedlemmer i 1970'erne
Tidligere folketingsmedlemmer fra CD
Kommunalbestyrelsesmedlemmer fra Socialdemokraterne
Medlemmer af Frederiksberg Kommunalbestyrelse
Folkehøjskoleforstandere fra Danmark
Harvester

Harvester er en hyper-converged infrastructure (HCI) fri software (Apache-licens) software, som er beregnet til brug på standard servere i fx en privat cloud (fx i eget datacenter). Harvester blev annonceret i 2020 af SUSE.

Harvester benytter følgende software: openSUSE (OS), KubeVirt (til virtualiseringsstyring), Kubernetes (container-system), Longhorn (til baggrundslagerstyring) og Multus CNI (netværksstyring).

Se også
 Nutanix
 OpenNebula
 Dell EMC VxRail
 Cisco HyperFlex
 VMware

Referencer

Eksterne henvisninger
 Hjemmeside: https://harvesterhci.io/
 https://github.com/harvester/

Hyper-converged infrastructures
Fri software
Linux-software
Ram Dass

Ram Dass (født Richard Alpert; 6. april 1931 – 22. december 2019), også kendt som Baba Ram Dass, var en amerikansk spirituel lærer, yoga guru, psykolog og forfatter. Hans bedst sælgende bog Be Here Now fra 1971 er blevet beskrevet af flere anmeldere som banebrydende, og hjalp til at popularisere østlig spiritualitet og yoga i Vesten. Han skrev eller var medforfatter til yderligere tolv bøger om spiritualitet i løbet af de næste fire årtier, herunder Grist for the Mill (1977), How Can I Help? (1985) og Polishing the Mirror (2013).

Ram Dass arbejdede sammen med Timothy Leary ved Harvard University i 1960`erne. De lavede sammen forskning i den psykoterapeutiske brug af psykedeliske stoffer som lsd. I 1967 rejste han til Indien, hvor den hinduistiske guru Neem Karoli Baba gav ham navnet Ram Dass

Bøger 

 Identification and Child Rearing (with R. Sears and L. Rau) (1962) Stanford University Press
 The Psychedelic Experience: A Manual Based on the Tibetan Book of the Dead (with Timothy Leary and Ralph Metzner) (1964) 
 LSD (with Sidney Cohen) (1966) 
 Be Here Now or Remember, Be Here Now (1971) 
 Doing Your Own Being (1973)
 The Only Dance There Is (1974) 
 Grist for the Mill (with Stephen Levine) (1977) 
 Journey of Awakening: A Meditator's Guidebook (1978) 
 Miracle of Love: Stories about Neem Karoli Baba (1978) 
 How Can I Help? Stories and Reflections on Service (with Paul Gorman) (1985) 
 Compassion in Action: Setting Out on the Path of Service (with Mirabai Bush) (1991) 
 Still Here: Embracing Aging, Changing and Dying (2000) 
 Paths to God: Living The Bhagavad Gita (2004) 
 Be Love Now (with Rameshwar Das) (2010) 
 Polishing the Mirror: How to Live from Your Spiritual Heart (with Rameshwar Das) (2013) 
 Walking Each Other Home: Conversations on Loving and Dying (with Mirabai Bush) (2018) 
 Being Ram Dass (with Rameshwar Das) (2021)

Noter 

Forfattere fra USA
Psykologer fra USA
Spirituelle lærere
Befolkningsudskiftning

Befolkningsudskiftning henviser til ændret befolkningssammensætning ved indvandring. Betegnelsen anvendes særligt af modstandere af indvandring til Danmark i frygten for, at den oprindelige befolkning kommer i mindretal.

Dette begreb er først blevet aktuelt i slutningen af 1900-tallet og frem som følge af den stigende indvandring til Europa.

Referencer 

Indvandring til Danmark
Indvandringspolitik
Glass Onion: A Knives Out Mystery

Glass Onion: A Knives Out Mystery (også kendt som Glass Onion) er en amerikansk mysterie- og komediefilm, skrevet og instrueret af Rian Johnson og produceret af Johnson og Ram Bergman. Det er efterfølgeren til den første film Knives Out fra 2019, hvor Daniel Craig gentager sin rolle som mesterdetektiven Benoit Blanc, mens han tager fat på en ny sag, der drejer sig om tech-milliardæren Miles Bron (spillet af Edward Norton) og hans nærmeste venner. Rollebesætningen inkluderer flere filmstjerner som Janelle Monáe, Kate Hudson, Kathryn Hahn, Leslie Odom Jr., Jessica Henwick, Madelyn Cline og Dave Bautista.

Plot 

Den verdenskendte detektiv Benoit Blanc tager til Grækenland for at opklare et mysterium, der udspiller sig omkring en millardær og hans brogede venneskare.

Medvirkende 
 Daniel Craig – Benoit Blanc, en privatdetektiv
 Edward Norton – Miles Bron, en milliardær og ejer af Alpha, en stor teknologivirksomhed
 Janelle Monáe – Helen og Andi Brand, tvillingesøstre, hvor førstnævnte er skolelærer i Alabama og sidstnævnte er Miles' eks-forretningspartner.
 Kathryn Hahn – Claire Debella, guvernøren i Connecticut, der stiller op til Senatet
 Kate Hudson – Birdie Jay, politisk ukorrekt supermodel, der blev modedesigner fra Manhattan
 Leslie Odom Jr. – Lionel Toussaint, chefforsker for Miles' firma 
 Dave Bautista – Duke Cody, en tidligere videospilstreamer og streamer på Twitch og YouTube
 Jessica Henwick – Peg, Birdies assistent 
 Madelyn Cline – Whiskey, Dukes kæreste og Twitch-kanalassistent 
 Noah Segan – Derol, en slacker, der bor på Miles' ø. 
 Jackie Hoffman – Dukes mor 
 Dallas Roberts – Devon Debella, Claires mand 

Derudover har flere kendte filmstjerner og andre berømtheder en mindre cameo i filmen. Heriblant Hugh Grant, Ethan Hawke, Natascha Lyonne, Serena Williams, Angela Lansbury, Yo-Yo Ma, Kareem Abdul-Jabbar, Stephen Sondheim og Joseph Gordon-Levitt.

Referencer

Eksterne henvisninger 

 

Amerikanske film fra 2022
Film instrueret af Rian Johnson
Komediefilm fra USA
Actionfilm fra USA
Engelsksprogede film
Kathryn Hahn

Kathryn Hagn (født 23. juli 1973) er en amerikansk skuespiller og komiker. Hun begyndte sin skuespillerkarriere som sorgrådgiveren Lily Lebowski i NBC's krimidrama serie Crossing Jordan (2001–2007). Herefter opnåede Hahn større og mere prominente roller i film som How to Lose a Guy in 10 Days (2003), Anchorman: The Legend of Ron Burgundy (2004), Step Brothers (2008),  The Goods: Live Hard, Sell Hard (2009), Our Idiot Brother (2011), Familien Miller... langt over grænsen, The Secret Life of Walter Mitty  (begge fra 2013) og senest Glass Onion: A Knives Out Mystery (2022).

Som hovedrolle, har Hahn medvirket i Joey Soloway's komediedrama Afternoon Delight (2013), Bad Moms (2016), og efterfølgeren A Bad Moms Christmas, og Private Life (2018). For den sidstnævnte fik hun stor anmelderros og en Gotham Award-nominering som bedste skuespillerinde.

Filmografi

Film

Referencer

Eksterne links 
 

Filmskuespillere fra USA
Tv-skuespillere fra USA
Sadhguru

Sadhguru (født Jagadish Vasudev, 3. september 1957) er en indisk guru og spirituel forfatter, der har stor betydning for populariseringen af yoga i den vestlige verden.

Sadhguru er grundlægger og leder af Isha Foundation, der har base i Coimbatore, Indien. Fonden blev etableret i 1992 og driver et ashram- og yogacenter, der laver pædagogiske og spirituelle aktiviteter. Sadhguru har undervist i yoga siden 1982. Han er forfatter til mere 30 bøger, herunder de to New York Times-bestsellere Inner Engineering: A Yogi's Guide to Joy og Karma: A Yogi's Guide to Crafting Your Destiny. Den første af disse to bøger er blevet oversat til dansk og udgivet på forlaget borgen.

Sadhguru tilhører den hinduistiske tradition for spiritualitet og filosofi og underviser i yoga. I Vesten er han kendt som en vigtig repræsentant for østlig filosofi og østlig spiritualitet. Han har været en fremtrædende fortaler for betydningen af at forbedre klimaet. Derudover han han kritiseret moderne politiske partier for at være repræsenteret af en slags stammekultur.

Bøger

Bøger på dansk 
 Sadhguru (2021): Indre forvandling: En yogis guide til glæde. Borgen -  ISBN. 9788702315400.

Udvalgte bøger på engelsk 

 Inner Engineering: A Yogi's Guide to Joy. ISBN:  9780812997798
 Karma: A Yogi's Guide to Crafting Your Destiny. 2021, ISBN-13. 978-0593232019

Noter 

Forfattere fra Indien
Europahøjskolen

Europahøjskolen var en dansk folkehøjskole beliggende på Ulvshale på Møn fra 1976 til 1986. Højskolen blev etableret i et tidligere badehotel, Hotel kongens ø, som var bygget i 1916 og gået konkurs i 1976. Blandt stifterne var Peter Duetoft og Tom Høyem som begge var daværende medlemmer af Centrum-Demokraterne. Højskolens første forstander var Ingolf Knudsen som også var Centrum-Demokrat. Helge Sander (Venstre) var medlem af Europahøjskolens bestyrelse 1976-1977.

Referencer 

Nedlagte folkehøjskoler i Danmark
Møn
Etableret i 1976
Ophørt i 1986
Closed Doors

Closed Doors er en amerikansk stumfilm fra 1921 af Gustav von Seyffertitz.

Medvirkende 
 Alice Calhoun som Dorothy Brainerd
 Harry C. Browne som Jim Ranson
 Bernard Randall som Rex Gordon
 A.J. Herbert som Muffler Mike
 Betty Burwell som Jane
 Charles Brook som Dan Syrles

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Coincidence (film fra 1921)

Coincidence er en amerikansk stumfilm fra 1921 af Chester Withey.

Medvirkende 
Bradley Barker som Brent
Frank Belcher som John Carter
William Frederic som Stephen Fiske
Robert Harron som Billy Jenks
June Ellen Terry som Dorothy Carter
June Walker som Phoebe Howard

Referencer

Eksterne henvisninger 

 

Stumfilm fra USA
Amerikanske film fra 1921
Komediefilm fra USA
Cold Steel (film fra 1921)

Cold Steel er en amerikansk stumfilm fra 1921 af Sherwood MacDonald.

Medvirkende 
 J.P. McGowan som Steele Weir
 Kathleen Clifford som Janet Hosmer
 Stanhope Wheatcroft som Ed Sorenson
 Arthur Millett som Mr. Sorenson
 Charles Inslee som Vose 
 Milton Brown som Burkhart 
 Nigel De Brulier som Martinez

Referencer

Eksterne henvisninger 

 

Stumfilm fra USA
Amerikanske film fra 1921
Colorado (film fra 1921)

Colorado er en amerikansk stumfilm fra 1921 af B. Reeves Eason.

Medvirkende 
 Frank Mayo som Frank Austin
 Charles Newton som Tom Doyle
 Gloria Hope som Kitty Doyle
 Lillian West som Mrs Doyle
 Charles Le Moyne som James Kincaid
 Tom London som  David Collins 
 Dan Crimmins som Lem Morgan
 Rosa Gore som Salla Morgan

Referencer

Eksterne henvisninger 

 

Stumfilm fra USA
Amerikanske film fra 1921
Colorado-Jim

Colorado-Jim er en amerikansk stumfilm fra 1921 af Jules Furthman.

Medvirkende 
William Russell som Colorado Jim
Margaret Livingston som Angela Featherstone
William Buckley som Reggie Featherstone
George Fisher som Philip Meredith
Helen Ware som Lady Featherstone
Bertram Johns som Lord Featherstone
Ray Berger

Referencer

Eksterne henvisninger 

 

Stumfilm fra USA
Amerikanske film fra 1921
Conceit (film)

Conceit er en amerikansk stumfilm fra 1921 af Burton George.

Medvirkende 
 William B. Davidson som William Crombie
 Hedda Hopper som Mrs. Agnes Crombie
 Charles K. Gerrard som Carl Richards
 Betty Hilburn som Jean la Fleche
 Maurice Costello som Barbe la Fleche
 Pat Hartigan som Sam Boles
 Warren Cook som Alexander McBain

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
The Concert (film fra 1921)

The Concert er en amerikansk stumfilm fra 1921 af Victor Schertzinger.

Medvirkende 
 Lewis Stone
 Myrtle Stedman	
 Raymond Hatton
 Gertrude Astor
 Mabel Julienne Scott
 Russ Powell
 Lydia Yeamans Titus

Referencer

Eksterne henvisninger 

 

Stumfilm fra USA
Amerikanske film fra 1921
Flodbølgen

Flodbølgen er en amerikansk stumfilm fra 1921 af Stuart Paton.

Medvirkende 
 Priscilla Dean som Dorcas Remalie
 Edward Connelly som John Remalie
 Hector V. Sarno som Buck Fallon 
 Martha Mattox som Miss Labo
 Olah Norman som Letty Piggott
 Herbert Rawlinson som Jevons
 Lee Shumway som Mark Sloane

Referencer

Eksterne henvisninger 

 

Stumfilm fra USA
Amerikanske film fra 1921
De gæve Riddere

De gæve Riddere er en amerikansk stumfilm fra 1921 af Emmett J. Flynn.

Medvirkende 
 Harry Myers som Martin Cavendish
 Pauline Starke som Sandy
 Rosemary Theby som Morgan le Fay
 Charles Clary som King Arthur
 William V. Mong som Merlin the Magician
 George Siegmann som Sir Sagramore
 Charles Gordon som Clarence

Referencer

Eksterne henvisninger 

 

Stumfilm fra USA
Amerikanske film fra 1921
Thai PBS

Thai PBS, Thai Public Broadcasting Service (Thai: องค์การกระจายเสียงและแพร่ภาพสาธารณะแห่งประเทศไทย) er en offentlig radio- og tv-tjeneste med nyhedsdækning i Thailand. Det blev etableret ved Thai Public Broadcasting Service Act, BE 2551 (2008), som trådte i kraft den 15. januar 2008. I henhold til denne lov har Thai PBS status som statsagentur og som juridisk person, men er ikke et statsligt organ eller en statsvirksomhed.

Thai PBS World er et online engelsksproget nyhedsmedie for Thai Public Broadcasting Service (Thai PBS). Det tilbyder de seneste nyheder og indsigtsfulde analyser om vigtige og mest relevante emner om Thailand og regionen. Annoncer, sponsorerede artikler, produktplaceringer og betalte samarbejder er strengt forbudt i henhold til BE 2551 (2008).

Thai PBS' nyhedsindhold, især i krisetider, har opnået anerkendelse for sin redaktionelle uafhængighed. I de årlige Reuters-rapporter om globale medieorganisationer, rangerede Thai PBS som værende blandt de mest troværdige medier i Thailand fra 2020 til 2023.

Historie 
Thai PBS opstod, da medieselskabet iTV i februar 2007 nægtede at betale 97,7 milliarder baht i kompensation for kontraktovertrædelser af programindhold, foruden 2,2 milliarder baht i ubetalte koncessionsgebyrer. Den 7. marts besluttede regeringen efter 2006-militærkuppet at tilbagekalde koncessionen. Stationen blev senere omdøbt til Thailand Independent Television, TITV, for i januar 2008 at blive omdannet til Thai Public Broadcasting Service (Thai PBS) i henhold til Lov om Offentlig Radio- og Tv.

Noter og referencer 

Aviser
Etableret i 2008
Kultur i Thailand
Medier fra Thailand
Svenbo

Svenbo ost er en dansk udgave af emmentaler ost. Det er en fast skæreost med store huller. Den kaldes også »dansk emmentaler«, og den danske produktion begyndte i Svendborg i 1898.

En anden dansk emmentaler ost er Samsø ost.

Referencer 

Oste fra Danmark
Baraolt

Baraolt (rumænsk udtale:[baraˈolt]; , ungarsk udtale:[ˈbɒroːt]) er en by i distriktet Covasna i Rumænien. Den ligger i , en etnokulturel region i det østlige Transsylvanien. Byen blev første gang nævnt som en bebyggelse i 1224. Byen, der har  indbyggere, administrerer fem landsbyer:
Biborțeni / Bibarcfalva
Bodoș / Bodos
Căpeni / Köpec
Micloșoara / Miklósvár
Racoșul de Sus / Felsőrákos

Byen ligger mellem bjergene Harghita i nordøst, Baraolt i sydøst og Perșani i vest. Distriktets hovedstad Sfântu Gheorghe ligger ca. 30 km mod sydøst.

Kilder og henvisninger

Byer i distriktet Covasna
Întorsura Buzăului

Întorsura Buzăului' ( ungarsk udtale: [ˈbodd͡zɒforduloː]) er en by i distriktet Covasna  i Transsylvanien, Rumænien. Den administrerer tre landsbyer: Brădet (Bredét), Floroaia (Virágospatak) og Scrădoasa.
Byen har  indbyggere.

Geografi
Byen ligger på venstre bred af Buzău-floden. Navnet betyder Buzău's Turning på rumænsk; den har fået sit navn efter at være placeret nær et stort sving, som floden tager. Floden løber oprindeligt mod nord, men tager et pludseligt sving mod sydøst nær byen.

Întorsura Buzăului ligger 750 moh. i en lavning, omgivet af , Ciucaș, og . På grund af sin beliggenhed registrerer byen hvert år de laveste temperaturer i Rumænien.

Byen ligger ca. 40 km sydøst for distriktsbyen, Sfântu Gheorghe, og 33 km syd for Covasna. Den ligger ved  nationalvejen DN10, som forbinder Brașov med Buzău. Denne vej passerer gennem Karpaterne og følger i det meste af sin længde Buzău-floden. Der er også en jernbane, der forbinder Brașov og Întorsura Buzăului, som går gennem , der krydser Întorsurii-bjergene; med en længde på 4,369 km er dette den længste jernbanetunnel i Rumænien.

Kilder og henvisninger

Byer i distriktet Covasna